ଭାଇନୋରେଲବିନ  (ଇଂରାଜୀ ଭାଷାରେ ବା , ବିକ୍ରୟ ନାମ ନାଭେଲବିନ/ ) ଗୋଟିଏ କେମୋଥେରାପି ଔଷଧ   ଯାହା ଅନେକ ଗୁଡ଼ିଏ କର୍କଟ ରୋଗମାନଙ୍କର ଚିକିତ୍ସାରେ ବ୍ୟବ‌ହୃତ ହୁଏ  । ଏହି ରୋଗମାନଙ୍କର ନାମ ସ୍ତନ କର୍କଟ ଓ ଫୁସଫୁସ କର୍କଟ । ଏହି ଔଷଧ ପାଟିରେ ବା ଶିରାଭ୍ୟନ୍ତର ଇଞ୍ଜେକସନ   ଆକାରରେ ଦିଆଯାଏ । ଭାଇନୋରେଲବିନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅସ୍ଥିମଜ୍ଜା ଦମନ  , ଇଞ୍ଜେକସନ ନେବା ସ୍ଥାନରେ ଯନ୍ତ୍ରଣା, ବାନ୍ତି, ଥକ୍କା ଅନୁଭବ ଓ ତରଳ ଝାଡ଼ା ଇତ୍ୟାଦି ଦେଖାଯାଏ । ଅନ୍ୟାନ୍ୟ ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ଅଣନିଶ୍ୱାସୀ   ହୋଇପାରେ । ଗର୍ଭାବସ୍ଥାରେ ଏହା ଶିଶୁର କ୍ଷତି କରିପାରେ । ଏହା ଭିନ‌କା ଆଲକାଲଏଡ   ଶ୍ରେଣୀର ଏକ ଔଷଧ । ମାଇକ୍ରୋଟ୍ୟୁବ୍ୟୁଲର   ସାଧାରଣ କର୍ମରେ ବାଧା ପ୍ରଦାନ କରି ଏହି ଔଷଧ ଜୀବକୋଷ ବିଭାଜନ   ବନ୍ଦ କରିଦେବା ବିଶ୍ୱାସ କରାଯାଏ । ସନ ୧୯୯୪ରେ ଯୁକ୍ତରାଷ୍ଟ୍ର ଆମେରିକାରେ ଭାଇନୋରେଲବିନ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ୫୦ମିଗ୍ରା ଭାଏଲର ମୂଲ୍ୟ ପ୍ରାୟ ୧୮.୧୦ରୁ ୪୨.୮୨ ଆମେରିକୀୟ ଡଲାର । ଇଂଲଣ୍ଡରେ ଏହି ପରିମାଣ ଔଷଧର ମୂଲ୍ୟ ପ୍ରାୟ ୧୩୯.୦୦ ପାଉଣ୍ଡ ।